ET Euroopa Liidu Teataja L 54/47

KOMISJONI OTSUS,

16. veebruar 2006,

teatavate ühenduse tugilaborite tegevuseks loomatervise ja elusloomade valdkonnas 2006. aastal antava ühenduse finantsabi kohta

(teatavaks tehtud numbri K(2006) 418 all)

(Ainult taani-, inglis-, prantsus-, saksa-, hispaania- ja rootsikeelne tekst on autentne)

(2006/141/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 28 lõiget 2,

ning arvestades järgmist:

(1) Ühenduse finantsabi tuleks anda ühenduse määratud tugilaboritele, et aidata neil täita järgmistes direktiivides ja otsustes sätestatud funktsioone ja ülesandeid: — nõukogu 23. oktoobri 2001. aasta direktiiv 2001/89/EMÜ ühenduse meetmete kohta sigade klassikalise katku tõrjeks, (2) — nõukogu 14. juuli 1992. aasta direktiiv 92/66/EMÜ, millega kehtestatakse ühenduse meetmed Newcastle’i haiguse tõrjeks, (3) — nõukogu 19. mai 1992. aasta direktiiv 92/40/EMÜ, millega kehtestatakse klassikalise lindude katku tõrjemeetmed, (4) — nõukogu 17. detsembri 1992. aasta direktiiv 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, (5) — nõukogu 24. juuni 1993. aasta direktiiv 93/53/EMÜ, millega kehtestatakse minimaalsed ühenduse meetmed teatavate kalahaiguste tõrjeks, (6) — nõukogu 22. detsembri 1995. aasta direktiiv 95/70/EÜ, millega sätestatakse minimaalsed ühenduse meetmed teatavate kahepoolmelisi limuseid mõjutavate haiguste tõrjeks, (7) — nõukogu 29. aprilli 1992. aasta direktiiv 92/35/EMÜ, milles sätestatakse hobuste Aafrika katku kontrollieeskirjad ja tõrjemeetmed, (8) — nõukogu 20. novembri 2000. aasta direktiiv 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (9) — nõukogu 20. märtsi 2000. aasta otsus 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (10) — nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade Aafrika katkuga, (11) — nõukogu 23. juuli 1996. aasta otsus 96/463/EÜ, millega määratakse asutus, mis vastutab koostöö eest tõupuhaste aretusveiste kontrollimeetodite ja tulemuste hindamise ühtlustamise eest. (12)

(2) Ühenduse rahalist toetust antakse tingimusel, et tegevuskavad viiakse tõhusalt ellu ja asutused esitavad kogu vajaliku teabe ettenähtud tähtaja jooksul.

(3) Eelarvelistel põhjustel tuleks ühenduse abi anda üheks aastaks.

(4) Ühenduse tugilabori vastutusalaga seotud aastaseminari korraldamiseks tuleks samal ajavahemikul anda mõnel juhul täiendavat finantsabi.

(5) Komisjon on hinnanud ühenduse tugilaborite poolt 2006. aastaks esitatud tööprogramme ja vastavaid eelarveprojekte.

(6) Arvestades kõnealuste tööprogrammide olulisust ühenduse loomatervishoiu ja elusloomade valdkonna eesmärkide saavutamisel, on asjakohane kinnitada ühenduse toetuse määraks 100 % ühenduse tugilaborite abikõlblikest kuludest igale laborile ette nähtud maksimumsumma ulatuses.

(7) Vastavalt nõukogu 17. mai 1999. aasta määruse (EÜ) nr 1258/1999 (ühise põllumajanduspoliitika rahastamise kohta) (13) artikli 3 lõikele 2 rahastatakse ühenduse eeskirjade kohaselt võetud looma- ja taimetervisemeetmeid Euroopa Põllumajanduse Arendus- ja Tagatisfondi tagatisrahastust; finantskontrolli eesmärgil kohaldatakse määruse (EÜ) nr 1258/1999 artikleid 8 ja 9.

(8) Komisjoni 29. jaanuari 2004. aasta määrusega (EÜ) nr 156/2004 (mis käsitleb ühenduse tugilaboritele antavat ühenduse finantsabi otsuse 90/424/EMÜ artikli 28 kohaselt) (14) on kehtestatud otsuse 90/424/EMÜ artikli 28 kohaselt finantsabi saavate ühenduse tugilaborite abikõlblikud kulud ning kulude ja auditite esitamise kord.

(9) Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Ühendus annab finantsabi Saksamaale direktiivi 2001/89/EÜ IV lisas osutatud funktsioonide ja ülesannete jaoks, mida täidab Saksamaal Hannoveris asuv Institut für Virologie der Tierärztlichen Hochschule seoses sigade klassikalise katkuga.

Ühenduse finantsabi määr on 100 % tugilabori Institut für Virologie der Tierärztlichen Hochschule abikõlblikest tööprogrammi kuludest kuni 202 000 euro ulatuses ajavahemikus 1. jaanuar kuni 31. detsember 2006.

Ühenduse finantsabi määr on 100 % tugilabori Institut für Virologie der Tierärztlichen Hochschule abikõlblikest sigade klassikalise katku diagnostika meetodite tehnilise seminari korraldamise kuludest kuni 18 000 euro ulatuses.

Artikkel 2

Ühendus annab finantsabi Ühendkuningriigile direktiivi 92/66/EMÜ V lisas osutatud funktsioonide ja ülesannete jaoks, mida täidab Ühendkuningriigis Addlestone’is asuv Central Veterinary Laboratory seoses Newcastle’i haigusega.

Ühenduse finantsabi määr on 100 % tugilabori Central Veterinary Laboratory abikõlblikest tööprogrammi kuludest kuni 70 000 euro ulatuses ajavahemikus 1. jaanuar kuni 31. detsember 2006.

Artikkel 3

Ühendus annab finantsabi Ühendkuningriigile direktiivi 92/40/EMÜ V lisas osutatud funktsioonide ja ülesannete jaoks, mida täidab Ühendkuningriigis Addlestone’is asuv Central Veterinary Laboratory seoses lindude gripiga.

Ühenduse finantsabi määr on 100 % tugilabori Central Veterinary Laboratory abikõlblikest tööprogrammi kuludest kuni 300 000 euro ulatuses ajavahemikus 1. jaanuar kuni 31. detsember 2006.

Artikkel 4

Ühendus annab finantsabi Ühendkuningriigile direktiivi 92/119/EMÜ III lisas osutatud funktsioonide ja ülesannete jaoks, mida täidab Ühendkuningriigis asuv Pirbright Laboratory seoses sigade vesikulaarhaigusega.

Ühenduse finantsabi määr on 100 % tugilabori Pirbright Laboratory abikõlblikest tööprogrammi kuludest kuni 100 000 euro ulatuses ajavahemikus 1. jaanuar kuni 31. detsember 2006.

Artikkel 5

Ühendus annab finantsabi Taanile direktiivi 93/53/EMÜ C-lisas osutatud funktsioonide ja ülesannete jaoks, mida täidab Taanis Århusis asuv Danish Institute for Food and Veterinary Research seoses kalahaigustega.

Ühenduse finantsabi määr on 100 % tugilabori Danish Institute for Food and Veterinary Research abikõlblikest tööprogrammi kuludest kuni 145 000 euro ulatuses ajavahemikus 1. jaanuar kuni 31. detsember 2006.

Artikkel 6

Ühendus annab finantsabi Prantsusmaale direktiivi 95/70/EÜ B-lisas osutatud funktsioonide ja ülesannete jaoks, mida täidab Prantsusmaal La Tremblade’is asuv IFREMER seoses kahepoolmeliste molluskite haigustega.

Ühenduse finantsabi määr on 100 % tugilabori IFREMER abikõlblikest tööprogrammi kuludest kuni 90 000 euro ulatuses ajavahemikus 1. jaanuar kuni 31. detsember 2006.

Artikkel 7

Ühendus annab finantsabi Hispaaniale direktiivi 92/35/EMÜ I lisas osutatud funktsioonide ja ülesannete jaoks, mida täidab Hispaanias Algetes asuv Laboratorio central de veterinaria de Madrid seoses hobuste Aafrika katkuga.

Ühenduse finantsabi määr on 100 % tugilabori Laboratorio central de veterinaria de Madrid abikõlblikest tööprogrammi kuludest kuni 20 000 euro ulatuses ajavahemikus 1. jaanuar kuni 31. detsember 2006.

Ühenduse finantsabi määr on 100 % tugilabori Laboratorio central de veterinaria de Madrid abikõlblikest hobuste aafrika katku diagnostika meetodite tehnilise seminari korraldamise kuludest kuni 20 000 euro ulatuses.

Artikkel 8

Ühendus annab finantsabi Ühendkuningriigile direktiivi 2000/75/EÜ II lisas osutatud funktsioonide ja ülesannete jaoks, mida täidab Ühendkuningriigis asuv Pirbright Laboratory seoses lammaste katarraalse palavikuga.

Ühenduse finantsabi määr on 100 % tugilabori Pirbright Laboratory abikõlblikest tööprogrammi kuludest kuni 175 000 euro ulatuses ajavahemikus 1. jaanuar kuni 31. detsember 2006.

Ühenduse finantsabi määr on 100 % tugilabori Pirbright Laboratory abikõlblikest lammaste katarraalse palaviku diagnostika meetodite tehnilise seminari korraldamise kuludest kuni 25 000 euro ulatuses.

Artikkel 9

Ühendus annab finantsabi Prantsusmaale otsuse 2000/258/EÜ II lisas osutatud funktsioonide ja ülesannete jaoks, mida täidab Prantsusmaal Nancys asuv A.F.S.S.A. labor seoses marutaudi seroloogiaga.

Ühenduse finantsabi määr on 100 % Nancys asuva tugilabori A.F.S.S.A. abikõlblikest tööprogrammi kuludest kuni 165 000 euro ulatuses ajavahemikus 1. jaanuar kuni 31. detsember 2006.

Artikkel 10

Ühendus annab finantsabi Hispaaniale direktiivi 2002/60/EÜ V lisas osutatud funktsioonide ja ülesannete jaoks, mida täidab Hispaanias Valdeolmosis asuv Centro de Investigación en Sanidad Animal seoses sigade aafrika katkuga.

Ühenduse finantsabi määr on 100 % tugilabori Centro de Investigación en Sanidad Animal abikõlblikest tööprogrammi kuludest kuni 100 000 euro ulatuses ajavahemikus 1. jaanuar kuni 31. detsember 2006.

Artikkel 11

Ühendus annab finantsabi Rootsile otsuse 96/463/EÜ II lisas osutatud funktsioonide ja ülesannete jaoks, mida täidab Rootsis Uppsalas asuv INTERBULL Centre seoses tõupuhaste aretusveiste kontrolli meetodite abil saadud tulemuste hindamise ja eri kontrollimeetodite ühtlustamisega.

Ühenduse finantsabi määr on 100 % tugilabori INTERBULL Centre abikõlblikest tööprogrammi kuludest kuni 65 000 euro ulatuses ajavahemikus 1. jaanuar kuni 31. detsember 2006.

Artikkel 12

Käesolev otsus on adresseeritud Taani Kuningriigile, Saksamaa Liitvabariigile, Hispaania Kuningriigile, Prantsuse Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.

Brüssel, 16. veebruar 2006 Komisjoni nimel komisjoni liige Markos KYPRIANOU

(1) EÜT L 224, 18.8.1990, lk 19. Otsust on viimati muudetud määrusega (EÜ) nr 806/2003 (ELT L 122, 16.5.2003, lk 1).

(2) EÜT L 316, 1.12.2001, lk 5. Direktiivi on muudetud 2003. aasta ühinemisaktiga.

(3) EÜT L 260, 5.9.1992, lk 1. Direktiivi on viimati muudetud 2003. aasta ühinemisaktiga.

(4) EÜT L 167, 22.6.1992, lk 1. Direktiivi on viimati muudetud 2003. aasta ühinemisaktiga.

(5) EÜT L 62, 15.3.1993, lk 69. Direktiivi on viimati muudetud 2003. aasta ühinemisaktiga.

(6) EÜT L 175, 19.7.1993, lk 23. Direktiivi on viimati muudetud 2003. aasta ühinemisaktiga.

(7) EÜT L 332, 30.12.1995, lk 33. Direktiivi on viimati muudetud 2003. aasta ühinemisaktiga.

(8) EÜT L 157, 10.6.1992, lk 19. Direktiivi on viimati muudetud 2003. aasta ühinemisaktiga.

(9) EÜT L 327, 22.12.2000, lk 74.

(10) EÜT L 79, 30.3.2000, lk 40. Direktiivi on muudetud komisjoni otsusega 2003/60/EÜ (EÜT L 23, 28.1.2003, lk 30).

(11) EÜT L 192, 20.7.2002, lk 27. Direktiivi on viimati muudetud 2003. aasta ühinemisaktiga.

(12) EÜT L 192, 2.8.1996, lk 19.

(13) EÜT L 160, 26.6.1999, lk 103.

(14) ELT L 27, 30.1.2004, lk 5.